CELEX: 52011PC0369
Language: sk
Date: 2011-06-17
Title: Návrh ROZHODNUTIE RADY o podpise v mene Únie Dobrovoľnej dohody o partnerstve medzi Európskou úniou a Libérijskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únie

|

52011PC0369

Návrh ROZHODNUTIE RADY o podpise v mene Únie Dobrovoľnej dohody o partnerstve medzi Európskou úniou a Libérijskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únie  /* KOM/2011/0369 v konečnom znení - NLE 2011/0161*/  

	DÔVODOVÁ SPRÁVAV akčnom pláne o presadzovaní práva, správe a obchode v lesnom hospodárstve (Forest Law Enforcement, Governance and Trade, FLEGT) [1] schválenom Radou v roku 2003[2] sa navrhuje súbor opatrení, ktoré zahŕňajú podporu krajín produkujúcich drevo, multilaterálnu spoluprácu s cieľom riešiť problém nezákonného obchodovania s drevom, podporu iniciatív súkromného sektora, ako aj opatrenia na zabránenie investíciám do aktivít, ktoré podnecujú nezákonnú ťažbu dreva. Základným kameňom akčného plánu je uzavretie partnerstiev FLEGT medzi EÚ a krajinami produkujúcimi drevo, ktorých cieľom je zastavenie nezákonnej ťažby dreva. V roku 2005 Rada prijala nariadenie (ES) č. 2173/2005[3] o vytvorení licenčného systému a mechanizmu na overenie zákonnosti dovozu dreva do EÚ.V decembri 2005 Rada poverila Komisiu, aby prerokovala dohody o partnerstve s krajinami produkujúcimi drevo s cieľom vykonať akčný plán a najmä podporiť obchod a overený zákonný dovoz dreva z týchto partnerských krajín do Únie[4]. Po dohodách s Ghanou, Kongom, Kamerunom, Stredoafrickou republikou a Indonéziou je dohoda s Libériou šiestou dohodou o partnerstve tohto druhu, o ktorej sa má rokovať.Komisia začala s Libériou rokovať v marci 2009. Rokovania trvali viac než dva roky a zahŕňali šesť osobných stretnutí, ako aj 14 technických diskusií prostredníctvom videokonferenčného prenosu a technických pracovných stretnutí. Po celý čas rokovaní bola Komisia podporovaná členskými štátmi a najmä Spojeným kráľovstvom, ktoré v tomto prípade poskytlo zdroje na uľahčenie procesu. Komisia priebežne informovala Radu o dosiahnutom pokroku formou správ určených pracovnej skupine pre lesy, ako aj vedúcim misií a zástupcom EÚ v Libérii. Po každom kole rokovaní sa organizovali verejné stretnutia, na ktorých boli zainteresované strany informované o dosiahnutom pokroku. Libéria navyše zaujala značný participačný prístup tým, že do vypracovania tejto dohody zapojila zástupcov občianskej spoločnosti, komunít, súkromného sektora a jedného zástupcu libérijského zákonodarného zboru.V dohode sú obsiahnuté všetky prvky vymedzené v smerniciach na rokovanie prijatých Radou. Predovšetkým sa v nej zriaďuje rámec, inštitúcie a štruktúry licenčného systému FLEGT. Stanovujú sa v nej kontroly dodávateľského reťazca, rámec na monitorovanie dodržiavania právnych predpisov a požiadavky nezávislého auditu tohto systému. Tieto prvky sú vymedzené v prílohách k dohode a podrobne opisujú štruktúry na zabezpečenie zákonnosti, ktorá je predpokladom na vydanie licencie FLEGT.Dobrovoľná dohoda o partnerstve sa zameriava na správu a presadzovanie práva a prostredníctvom licenčného systému poskytuje záruku, že libérijské drevo pochádza zo zákonnej produkcie. Je príkladom záväzku Libérie zlepšiť zodpovednosť a transparentnosť. Následkom nezákonných praktík v minulosti nemá libérijské drevo na medzinárodných trhoch dobrú povesť. Licencia FLEGT uistí medzinárodné trhy o tom, že libérijské produkty z dreva pochádzajú z overených zákonných zdrojov.Dobrovoľná dohoda o partnerstve podporí prebiehajúce regulačné reformy, ktorými sa posilní právny rámec, aby sa podporila udržateľná správa lesov a posilnilo zapojenie miestnych komunít do rozhodovacieho procesu. Dohoda jasne vymedzuje oblasti, v ktorých existuje potreba reforiem, a stanovuje pre ne časový rámec.Libéria vyvinula komplexný rámec na monitorovanie dodržiavania právnych predpisov pre všetky druhy využitia, či už ide o stromy z lesného hospodárstva komunít, rozsiahlych koncesií alebo stromy v súkromnom vlastníctve fariem, ktorý zahŕňa všetky aspekty produkcie dreva, ako sú okrem iného udeľovanie práv na ťažbu, uplatňovanie noriem v oblasti správy lesov a ochrany životného prostredia, spoločné využívanie prínosov, práva pracovníkov a dane. Uvedené dodržiavanie sa bude monitorovať pomocou nového systému na zabezpečenie zákonnosti, ktorý sa opiera o existujúci reťazec dozorného systému a ďalej ho rozširuje. Libéria bude okrem toho spolupracovať s nezávislým audítorom, ktorý bude poskytovať pravidelné verejne dostupné správy o účinnosti systému. Zástupcovia občianskej spoločnosti budú monitorovať dobrovoľnú dohodu o partnerstve ako celok a oznamovať svoje zistenia vláde, národným zainteresovaným stranám a spoločnému výboru na vykonávanie dohody, ktorý zodpovedá za dohľad.Dohoda prekračuje rozsah produktov navrhnutý v prílohe II k nariadeniu (ES) č. 2173/2005 o vytvorení licenčného systému FLEGT: zahŕňa všetky vyvážané produkty z dreva vrátane drevených triesok, ktoré sú bežným vedľajším produktom komerčných poľnohospodárskych koncesií. Libéria sa zaväzuje k vybudovaniu systému, ktorý EÚ zaručí, že všetky libérijské produkty z dreva pochádzajú zo zákonnej produkcie, a tak pozitívne prispievajú k rastu Libérie.V dohode sa ustanovujú kontroly dovozu na hraniciach Únie tak, ako sú vymedzené v nariadení (ES) č. 2173/2005 o systéme FLEGT a v súvisiacom vykonávacom nariadení (ES) č. 1024/2008. Dohoda zahŕňa aj opis libérijskej licencie FLEGT podľa vzoru ustanoveného v už uvedenom vykonávacom nariadení. Licencie FLEGT sa budú vydávať aj na drevo vyvážané na iné medzinárodné trhy a zavedie sa osobitný číslovací systém EÚ na rýchle rozlíšenie vývozu dreva určeného do EÚ.V dohode sa zriaďuje spoločný výbor na vykonávanie dohody, prostredníctvom ktorého sa zabezpečí dialóg a spolupráca v oblasti FLEGT s Úniou. Zároveň sa v nej ustanovujú zásady účasti zainteresovaných subjektov, sociálnych zabezpečení, zodpovednosti a transparentnosti, ako aj monitorovania vykonávania dohody a podávania vykonávacích správ.V dohode sa vymedzuje časový rámec a postupy nadobudnutia platnosti dohody a uplatňovania licenčného systému. Vzhľadom na to, že Libéria bude ďalej upravovať a dopĺňať právne predpisy spravujúce tento sektor, posilňovať svoj regulačný systém a systém správy informácií, zdokonaľovať kontroly dodávateľského reťazca, aby pokrývali spracovateľské zariadenia, a zavádzať nezávislé overovanie dodržiavania právnych predpisov, bude na vývoj a otestovanie týchto nových systémov, vybudovanie kapacity vlády, občianskej spoločnosti a súkromného sektora na plnenie plánovaných činností potrebných niekoľko rokov. Licenčný systém FLEGT by mal byť plne funkčný v roku 2014. Predtým než EÚ začne prijímať licencie FLEGT, prebehne hodnotenie licenčného systému podľa kritérií stanovených v dohode.2011/0161 (NLE)NávrhROZHODNUTIE RADYo podpise v mene Únie Dobrovoľnej dohody o partnerstve medzi Európskou úniou a Libérijskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únieRADA EURÓPSKEJ ÚNIE,so zreteľom na Zmluvu o Európskej únii,so zreteľom na Zmluvu o fungovaní Európskej únie, a najmä na jej článok 207 ods. 3 prvý pododsek v spojení s jej článkom 218 ods. 5,so zreteľom na návrh Európskej komisie,keďže:(1) V máji 2003 Európska komisia prijala oznámenie Európskemu parlamentu a Rade s názvom „Presadzovanie práva, správa a obchod v lesnom hospodárstve (FLEGT): návrh akčného plánu EÚ“[5], v ktorom sa požaduje prijatie opatrení na zamedzenie nezákonnej ťažby dreva vypracovaním dobrovoľných dohôd o partnerstve s krajinami produkujúcimi drevo. Závery Rady týkajúce sa tohto akčného plánu boli prijaté v októbri 2003[6] a Parlament prijal uznesenie v tejto veci 11. júla 2005[7].(2) Dňa 5. decembra 2005 Rada poverila Komisiu, aby začala rokovania o dohodách o partnerstve s cieľom vykonať akčný plán EÚ o presadzovaní práva, správe a obchode v lesnom hospodárstve (FLEGT).(3) Rada 20. decembra 2005 prijala nariadenie (ES) č. 2173/2005[8] o vytvorení licenčného systému FLEGT na dovoz dreva do Únie z krajín, s ktorými Únia uzavrela dobrovoľné dohody o partnerstve.(4) Rokovania s Libérijskou republikou sa uzavreli a Dobrovoľná dohoda o partnerstve medzi Európskou úniou a Libérijskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únie (ďalej len „dohoda“), sa parafovala 9. mája 2011.(5) Dohoda by sa mala podpísať s výhradou jej uzavretia,PRIJALA TOTO ROZHODNUTIE:Článok 1Týmto sa v mene Európskej únie schvaľuje podpis Dobrovoľnej dohody o partnerstve medzi Európskou úniou a Libérijskou republikou o presadzovaní práva a správe v lesnom hospodárstve a obchode s produktmi z dreva, ktoré sa dovážajú do Európskej únie, s výhradou uzavretia tejto dohody[9].Článok 2Predseda Rady sa týmto poveruje určiť osobu(y) splnomocnenú(é) na podpísanie dohody v mene Únie s výhradou jej uzavretia.Článok 3Toto rozhodnutie nadobúda účinnosť dňom jeho prijatia.V Bruseli […]Za Radupredseda […] [1] KOM(2003) 251.[2] Ú. v. EÚ C 268, 7.11.2003, s. 1.[3] Ú. v. EÚ L 347, 30.12.2005, s. 1.[4] Dokument Rady s obmedzeným prístupom 15102/05.[5] KOM(2003) 251.[6] Ú. v. EÚ C 268, 7.11.2003, s. 1.[7] Ú. v. EÚ C 157E, 6.7.2006, s. 482.[8] Ú. v. EÚ L 347, 30.12.2005, s. 1.[9] Znenie dohody sa uverejní spolu s rozhodnutím o jej uzavretí.